Foto: namibian.com.na Namibiya Bosh vaziri o‘rinbosari, Tashqi ishlar vaziri payshanba kuni yuz bergan avtohalokatda tirik qolgan. Politsiya tarqatgan ma’lumotga tayanib ​mahalliy nashrlarning xabar berishicha, ularga hamrohlik qilgan uch nafar shaxs voqea joyida halok bo‘lgan. Ma’lum qilinishicha, mamlakat shimolida yuz bergan voqeada oq rangli yuk mashinasi Bosh vazir o‘rinbosari Netundo Nandi-Ndaitva harakatlanib ketayotgan eskort bilan to‘qnashib ketgan. Namibian Sun nashrining xabar berishicha, Nandi-Ndaitva og‘ir tan jarohati bilan shifoxonaga olib borilgan. Hozircha uning ahvoli yaxshi ekanligi aytilmoqda. Payshanba kuni oqshomda uni poytaxtdagi shifoxonalardan biriga vertolyot orqali olib borish rejalashtirilmoqda.